paragraph_text: Metilensko modrilo ili tetrametiltionin-klorid, je fenotiazinski kemijski spoj, zelenomodra kristalna tvar metalna sjaja, najvažniji predstavnik (bazičnih) tijazinskih bojila. Upotrebljava se kao bojilo za papir, rjeđe i za pamuk, lan, konoplju i kožu, u mikroskopiji za bojenje bakterija, u medicini kao antiseptik. Lako se reducira u bezbojan oblik pa kao akceptor (primalac) vodika i kemijski indikator služi u istraživanju bioloških redoks reakcija.<ref> metilensko modrilo, "Hrvatska enciklopedija", mrežno izdanje, Leksikografski zavod Miroslav Krleža, www.enciklopedija.hr, pristupljeno 26. 6. 2020.